Diari Oficial de la Generalitat Valenciana


Sumari del DOGV 5052, del 19-07-2005 (2005/8323)

ACORD de 28 de juny de 2005, de la Mesa de les Corts Valencianes sobre les bases i la convocatòria d'ajudes a projectes de cooperació internacional al desenvolupament que duen a terme les organitzacions no governamentals per al desenvolupament (ONGD), exercici 2005.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5052

Data del DOGV
:   19-07-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/8323


Data del document
:   28-06-2005

Organisme emissor
:   Corts Valencianes

Tipus de document
:   Acord

Descriptors 

:   * ajuda al desenvolupament
    * ajuda pública
    * suport econòmic
    * organització no governamental
    * cooperació internacional

ACORD de 28 de juny de 2005, de la Mesa de les Corts Valencianes sobre les bases i la convocatòria d'ajudes a projectes de cooperació internacional al desenvolupament que duen a terme les organitzacions no governamentals per al desenvolupament (ONGD), exercici 2005. [2005/X8323]
  
Les Corts Valencianes han manifestat de manera constant el seu suport a la cooperació i la solidaritat internacionals amb tots els països en vies de desenvolupament i han compartit la sensibilitat de les institucions de la Generalitat i de l'Estat amb l'aprovació d'iniciatives i accions encaminades a promoure el respecte als drets humans en tots els pobles, especialment els més necessitats.
  
D'això hi ha una bona prova tant en les diferents i molt nombroses resolucions adoptades en aquesta matèria pels òrgans de les Corts Valencianes en el marc de l'activitat del Ple, en el de les comissions permanents i les diverses comissions especials d'estudi creades en la IV, V i VI legislatura, com també per la Mesa de les Corts Valencianes.
  
Atès que la política desenvolupada per la Comunitat Valenciana en aquesta matèria constitueix l'expressió del compromís de la nostra societat amb la solidaritat, les Corts Valencianes, com a primera institució de la Generalitat i representant legítima del poble valencià, han establert tradicionalment una línia d'actuació pròpia, en el marc de l'autonomia pressupostària i organitzativa que és característica de la institució parlamentària.
  
La Mesa de les Corts Valencianes i la Comissió de Govern Interior van acordar per unanimitat en la sessió del dia 26 d'octubre de 1994, a proposta de la Presidència, que el 0,7 de la totalitat dels pressuposts de les Corts es destinaren com a ?ajuda als països del tercer món?. Aquest acord es va adoptar amb ocasió de l'aprovació del Projecte de pressupost de la cambra per al 1995, el qual es va trametre al Consell i es va incorporar al pressupost de la Generalitat. El pressupost de la cambra va quedar finalment integrat en la Llei 13/1994, de 31 de desembre, de pressuposts de la Generalitat per a l'any 1995.
  
A partir de l'any 1995 les Corts Valencianes han destinat un percentatge del seu pressupost a subvencionar projectes d'aquesta naturalesa duts a terme per organitzacions no governamentals (ONG). L'aprovació i la gestió de la despesa corresponent als crèdits pressupostaris destinats a aquesta finalitat es fa pels propis òrgans de la cambra.
  
En el mateix sentit que anys anteriors, en el Projecte de pressupost de les Corts Valencianes per al 2005 aprovat per la Mesa de les Corts Valencianes i tramitat per la Comissió de Govern Interior, s'inclou la partida pressupostària 01.111.48965 €Atencions, cooperació i assistència- per tal de possibilitar el finançament de l'atorgament d'aquestes subvencions. Aquest pressupost s'ha incorporat al projecte de pressuposts de la Generalitat Valenciana per al 2005 i forma part de la Llei 14/2003, de 29 de desembre, de pressuposts de la Generalitat Valenciana per al 2005, aprovada pel Ple de les Corts Valencianes.
  
Per tal d'acomplir l'Acord de 30 de setembre de 2003 de la Mesa de les Corts Valencianes i sobre la base de l'informe'proposta elaborat pels serveis jurídics de les Corts Valencianes, la Mesa de les Corts Valencianes va aprovar el 25 de maig de 2004 les bases per a la convocatòria per les Corts Valencianes d'ajudes a projectes de cooperació internacional al desenvolupament que duen a terme les organitzacions no governamentals per al desenvolupament, i així mateix el document de convocatòria de les ajudes esmentades corresponents a l'exercici de 2004.
  
En aplicació de les bases aprovades en aquesta data, i atès l'Acord de 23 de desembre de 2004, del Consell de la Generalitat, pel qual s'aprova el Pla anual de cooperació per al desenvolupament de la Generalitat 2005 (DOGV número 4.912, de 28 de desembre), s'ha elaborat pels serveis jurídics la proposta de convocatòria corresponent a aquest exercici.
  
S'ha aportat a l'expedient el document RC expedit pel cap del Servei Econòmic de les Corts Valencianes acreditatiu de l'existència de crèdit adequat i suficient per a atendre les obligacions de contingut econòmic derivades de l'efectiva concessió de les subvencions.
  
En virtut de tot això, atès el que hi ha disposat en la normativa estatal i autonòmica que resulta aplicable a l'atorgament de subvencions a la cooperació internacional al desenvolupament o en matèria de gestió dels fons públics, la Mesa de les Corts Valencianes en la reunió del dia 28 de juny de 2005 ha adoptat aquest
  
Acord:
  
Primer. Aprovar les bases i la convocatòria per les Corts Valencianes d'ajudes a projectes de cooperació internacional al desenvolupament que duen a terme les organitzacions no governamentals per al desenvolupament (ONGD) exercici 2005, a càrrec del pressupost de la cambra. El tenor literal de les bases i la documentació necessària per a emplenar les sol·licituds es troben en els annexos I, II i III d'aquest acord.
  
Segon. No es consideren inclosos en la convocatòria els projectes que tinguen com a objecte l'ajuda humanitària, ni els de caràcter assistencial que tinguen per finalitat atendre situacions d'emergència. Aquestes ajudes per motius humanitaris i les que tinguen caràcter d'emergència, podran efectuar-se excepcionalment per concessió directa, dins de les limitacions pressupostàries, de conformitat amb el que hi ha previst en l'article 22.2 de la Llei 38/2003, de 17 de novembre, general de subvencions.
  
Tercer. Les entitats que presenten projectes a aquesta convocatòria hauran d'acreditar que compleixen els requisits establerts en les bases aprovades per la Mesa de les Corts Valencianes. Els projectes que es presenten a aquesta convocatòria hauran d'adaptar-se a les prioritats horitzontals, sectorials i geogràfiques establertes en el Pla anual de cooperació per al desenvolupament de la Generalitat 2005, aprovat mitjançant l'Acord del Consell de 23 de desembre de 2004 (DOGV número 4.912, de 28 de desembre).
  
Quart. Les ajudes que es concedesquen en virtut d'aquesta convocatòria seran sufragades a càrrec de la partida pressupostària 01.111.48525 €Atencions, cooperació i assistència- del pressupost de les Corts Valencianes per al 2005, per un import global màxim de cent noranta-dos mil euros (192.000 euros).
  
Cinquè. El termini de presentació de sol·licituds serà de 30 dies naturals comptadors l'endemà de la publicació d'aquest acord en el Diari Oficial de la Generalitat Valenciana. En el cas que el darrer dia del termini fóra inhàbil, el termini s'entendrà prorrogat al primer dia hàbil següent, de conformitat amb el que hi ha disposat en l'article 48.3 de la Llei 30/1992, de règim jurídic de les administracions públiques i del procediment administratiu comú.
  
El lloc de presentació de les sol·licituds serà preferentment el Registre General de les Corts Valencianes, siti al carrer de la Llibertat, número 3, de la ciutat de València, i, alternativament, qualsevol dels llocs que estableix l'article 38.4 de la Llei 30/1992, de règim jurídic de les administracions públiques i del procediment administratiu comú.
  
Qualsevol informació sobre la tramitació de la convocatòria podrà sol·licitar-se en els Serveis Jurídics o en l'Àrea Econòmica de les Corts Valencianes, telefonant al número 632950531.
  
Sisè. La resolució de les sol·licituds es notificarà a les persones interessades, de conformitat amb el que hi ha disposat en l'article 42 de la Llei 30/1992, de 26 de novembre, de règim jurídic de les administracions públiques i del procediment administratiu comú, en el termini màxim de sis mesos des de la data de publicació de la convocatòria en el DOGV. Aquesta resolució es publicarà en el BOCV i el DOGV. Això no obstant, si transcorre el termini màxim per a resoldre sense que es produesca la resolució expressa, les persones interessades podrien entendre desestimades les seues sol·licituds per silenci administratiu.
  
Setè. Aquesta resolució posarà fi a la via administrativa i, contra aquesta es podrà interposar, potestativament, recurs de reposició davant la Mesa de les Corts Valencianes, en el termini d'un mes comptador l'endemà de la notificació a la persona interessada, de conformitat amb el que hi ha previst en els articles 116 i 117 de la Llei 30/1992, de 26 de novembre, del règim jurídic de les administracions públiques i del procediment administratiu comú, en la redacció donada per la Llei 4/1999, de 13 de gener, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació a l'interessat, de conformitat amb el que hi ha previst en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.
  
Vuitè. D'aquest acord i de les bases corresponents es donarà compte a la Comissió de Govern Interior. Així mateix, es comunicarà aquest a la Conselleria de Cooperació i Participació, als grups parlamentaris i a l'Àrea Econòmica de la cambra. Finalment, s'inserirà en la pàgina web de les Corts Valencianes i es publicarà en el Butlletí Oficial de les Corts Valencianes (BOCV) i en el Diari Oficial de la Generalitat Valenciana (DOGV).
  
Palau de les Corts Valencianes (València), 28 de juny de 2005.- El president: Julio de España Moya.
  
ANNEX I
  
Bases de la convocatòria per les corts valencianes d'ajudes a projectes de cooperació internacional al desenvolupament 2005
  
Primera. Marc normatiu i principis generals.
  
1. La concessió d'ajudes i subvencions per les Corts Valencianes per a la cooperació internacional amb els països en vies de desenvolupament es regirà, sense perjudici de l'autonomia pressupostària i organitzativa de la cambra, per la normativa aplicable en la matèria dictada per la Generalitat Valenciana, l'estat i, si escau, la Unió Europea.
  
2. Les actuacions realitzades per les Corts Valencianes en aquesta matèria s'inspiraran en els principis, els objectius i les prioritats establertes per l'Estat i per la Generalitat Valenciana.
  
3. Tots els projectes a cofinançar a l'empara de les convocatòries d'ajudes de cooperació al desenvolupament realitzades per les Corts Valencianes contemplaran quatre prioritats horitzontals: lluita contra la pobresa, enfortiment de la democràcia i defensa dels drets humans, promoció de la igualtat entre homes i dones i conservació del medi ambient.
  
4. Les subvencions i les ajudes s'atorgaran en règim de concurrència competitiva, mitjançant una convocatòria aprovada anualment per la Mesa de les Corts Valencianes i publicada en el BOCV i el DOGV. L'acord adoptat a l'efecte per l'òrgan rector de la cambra serà comunicat als grups parlamentaris i al Consell de Personal de les Corts Valencianes.
  
5. No es consideraran inclosos en la convocatòria els projectes que tinguen com a objecte l'ajuda humanitària ni els de caràcter assistencial que tinga per finalitat atendre situacions d'emergència. Aquestes ajudes per motius humanitaris i les que tinguen caràcter d'emergència podran efectuar-se excepcionalment per concessió directa, dins de les limitacions pressupostàries, d'acord amb el que preveu l'article 22.2 de la Llei 38/2003, de 17 de novembre, general de subvencions.
  
Segona. Criteris prioritaris per a la selecció de projectes
  
1. Per a la resolució d'aquesta convocatòria es tindran en compte les prioritats següents:
  
A) Prioritats geogràfiques:
  
En aquesta convocatòria es cofinançaran aquells projectes que tinguen com a destinataris els països o poblacions següents:
  
- A Iberoamèrica: Argentina, Bolívia, Brasil, Colòmbia, Cuba, Equador, el Salvador, Guatemala, Hondures, Mèxic, Nicaragua, Paraguai, Perú i la República Dominicana.
  
- Al Magrib i Orient Mitjà: Algèria, Jordània, el Marroc, Mauritània, Tunísia, la població sahariana i els territoris palestins.
  
- A l'Àfrica Subsahariana: Angola, Benín, Burkina Faso, Cap Verd, Etiòpia, la Guinea Bissau, la Guinea Equatorial, Mali, Moçambic, Namíbia, República Democràtica del Congo, Ruanda, São Tomé i Príncipe, el Senegal i Sierra Leone.
  
- A Àsia: la Xina, Filipines, l'Índia i Vietnam.
  
- A Europa central oriental: Albània, Bòsnia i Herzergovina i Sèrbia i Montenegro.
  
B) Prioritats sectorials:
  
Els projectes cofinançats en aquesta convocatòria hauran de recollir un o diversos dels sectors següents:
  
1. Necessitats socials bàsiques:
  
1.1. Enfortiment dels sistemes de salut bàsica, a través de l'atenció primària, nutrició, salut reproductiva i maternoinfantil, educació per a la salut, lluita contra les malalties infeccioses (malària, tuberculosi i VIH/sida) i accés a medicaments essencials.
  
1.2. Millora dels sistemes educatius, que inclou educació bàsica i alfabetització d'adults, construcció d'infraestructures adequades, provisió d'equipament i formació del professorat, amb especial insistència en la igualtat de gènere en l'educació primària i secundària.
  
1.3. Millora de les infraestructures socials, especialment proveïment d'aigua potable i tractament de residus per a l'accés a un habitatges digne.
  
2. Protecció de les persones més vulnerables:
  
2.1. Infància i joventut. En especial les actuacions destinades a l'eradicació de qualsevol tipus d'explotació infantil.
  
2.2. Refugiats i desplaçats. Potenciar les actuacions encaminades a pal·liar la situació per la qual travessen les persones afectades pels conflictes civils i la inestabilitat política.
  
2.3. Poblacions indígenes. Promoure el seu desenvolupament social, econòmic i cultural, mantenir-ne les identitats culturals i participar plenament i culturalment en els processos democràtics dels seus països.
  
2.4. Dones. Amb el fi de fomentar l'apoderament de les dones i potenciar la participació de les destinatàries en el disseny, l'execució, i l'avaluació dels projectes.
  
3. Millora de les condicions econòmiques i generació d'ingressos dels col·lectius més desafavorits:
  
3.1. Desenvolupament e programes de cooperativisme i fórmules col·lectives semblants com també l'enfortiment del sistema de microcrèdits.
  
3.2. Foment d'aquelles àrees que posseesquen un impacte als països en vies de desenvolupament, especialment l'agricultura.
  
3.3. Impuls del comerç just, tant als països en vies de desenvolupament, com a la Comunitat Valenciana.
  
3.4. Desenvolupament d'una cultura empresarial entre les dones i entre els joves.
  
3.5. Formació dels treballadors i difusió dels drets laborals.
  
4. Enfortiment de les administracions descentralitzades i promoció de la societat civil i participació ciutadana.
  
5. Desenvolupament de les institucions democràtiques per a la solució dels conflictes i cultura de pau.
  
C) Altres prioritats:
  
Així mateix, es donarà prioritat a:
  
1. Els projectes que s'incloguen dins de plans integrals de desenvolupament.
  
2. Els projectes presentats per agrupacions d'entitats.
  
3. Els projectes en què es demostre una elevada implicació financera de l'entitat sol·licitant, traduïda en el seu percentatges de finançament.
  
4. Els projectes la sostenibilitat dels quals estiga garantida una vegada acabada l'execució.
  
5. Projectes on n'existesca una gran implicació dels beneficiaris tant en la formulació com en l'execució.
  
6. Projectes que promoguen la implicació dels immigrants residents a la Comunitat Valenciana com a agents per a la identificació, la implantació i l'avaluació dels projectes realitzats als seus països d'origen.
  
7. Els projectes el percentatge major de la subvenció rebuda i, en conseqüència, del cost total dels quals tinga destinació al país en vies de desenvolupament on es realitze l'execució del projecte.
  
8. Els projectes que contemplen la realització d'una auditoria externa que es presentarà al seu acabament junt amb l'informe final. Aquesta auditoria haurà de contemplar, en tot cas, el grau d'acompliment d'objectius i la justificació econòmica de la despesa.
  
9. Els projectes que s'emmarquen dins del Programa Azahar de cooperació al desenvolupament en matèria de desenvolupament sostenible, protecció del medi ambient i conservació dels recursos naturals a la Mediterrània, en què participa la Generalitat Valenciana.
  
10. Els projectes que s'emmarquen dins del Programa Vita, de cooperació al desenvolupament en salut per a Àfrica, en què participa la Generalitat Valenciana.
  
Tercera. Requisits de les ONGD sol·licitants de la subvenció
  
1. Les ONGD sol·licitants de la subvenció hauran d'acomplir els requisits exigits per l'article 5 del Decret 201/1997, d'1 de juliol, del govern valencià. L'acreditació de l'acompliment d'aquests requisits es realitzarà en la forma prevista en aquest decret i en aquestes bases.
  
2. D'acord amb el que estableix l'article 5.a del Decret 201/1997, els articles 33 de la Llei 23/1998, de 7 juliol, de cooperació internacional; i 2 del Reial decret 993/1999, d'11 de juny, pel qual s'aprova el Reglament del registre d'organitzacions no governamentals de desenvolupament adscrit a l'Agència Espanyola de Cooperació Internacional, s'haurà de presentar certificació acreditativa de la inscripció en aquest registre. Quedaran exemptes d'aquests requisits les entitats que hagen resultat subvencionades en la convocatòria anterior a aquesta, les quals hauran d'aportar un certificat del secretari amb el vistiplau del president de l'entitat, acreditant que continua inscrita i que no han variat les condicions d'inscripció.
  
3. Així mateix, hauran d'acreditar l'experiència en la realització d'aquest tipus de projectes mitjançant l'aportació de documents justificatius de l'execució, individualment o en agrupació amb altres ONGD, de sis projectes de cooperació a països en vies de desenvolupament. En el cas d'agrupació d'ONGD, serà suficient que la que actua com a responsable del projecte acredite aquesta experiència prèvia.
  
4. S'eximeixen de l'acreditació de l'experiència prèvia les entitats que ja hagueren rebut subvencions atorgades per les Corts Valencianes en anualitats anteriors o en convocatòries anteriors d'ajudes del programa de cooperació de la Generalitat Valenciana a projectes de cooperació al desenvolupament.
  
Quarta. Requisits tècnics del contingut dels projectes
  
El contingut dels projectes haurà d'incloure:
  
1. Identificació i formulació precises, amb objectius clars i realistes.
  
2. Calendari detallat d'accions, amb determinació de l'exercici pressupostari en què es desenvoluparà cadascuna d'elles, en el cas de projectes que incloguen més d'un exercici.
  
3. Desglossament pressupostari detallat que distingesca els costs imputats a cada exercici pressupostari.
  
4. Estudi de viabilitat econòmica, social i administrativa de l'acció després del cessament del finançament extern. En el cas de construcció d'habitatges o infraestructures, s'haurà d'incloure document de conformitat de les autoritats locals.
  
5. Criteris o indicadors que permeten mesurar el grau de realització dels objectius fixats.
  
6. Implicació en el projecte de les entitats que actuen com a contrapart al país receptor i, si escau, participació dels propis beneficiaris en el disseny, l'execució i l'avaluació, de l'activitat.
  
7. Considerar el factor gènere en tot el cicle del projecte per a analitzar els problemes, definir els grups destinataris i els beneficiaris, definir els objectius, definir indicadors i controlar les activitats.
  
8. Identificació exacta i detallada de les fonts de finançament complementàries de la subvenció de les Corts Valencianes.
  
9. Memòria econòmica i pla de finançament, elaborats d'acord amb el que estableixen els articles 6, 7, 8 i 10.7.b del Decret 201/1997, d'1 de juliol, del govern valencià (DOGV número 3.036) on s'identifiquen els recursos necessaris, el nombre d'unitats de cada recurs, el preu per unitat, en la moneda local i en euros i l'import total.
  
10. Factures proforma acreditatives dels costs per unitat dels recursos a utilitzar. Donat cas que, de manera excepcional, no puga disposar-se de factures proforma d'algun concepte de despesa, haurà de presentar-se informe justificatiu d'aquesta impossibilitat. En l'informe d'avaluació tècnica del projecte es valorarà la suficiència d'aquesta justificació i, si es considera que la impossibilitat no ha quedat acreditada, podrà demanar-se a l'entitat sol·licitant que esmene el defecte de la documentació en qüestió.
  
11. Documentació acreditativa de la titularitat i el règim de propietat dels immobles vinculats al projecte, com també del seu valor.
  
12. Documentació acreditativa del valor de les contribucions en espècie dels socis locals, de les quals sols seran admissibles les relatives a terrenys, personal i autoconstrucció d'habitatge.
  
13. Informe i documentació justificativa de la quantia de les despeses indirectes que s'imputen al projecte.
  
Cinquena. Avaluació dels projectes
  
1. La instrucció dels expedients corresponents a cada convocatòria d'ajudes realitzada per les Corts Valencianes s'efectuarà per l'Àrea Econòmica de la cambra.
  
2. Aquells projectes que hagen acreditat el compliment dels requisits tècnics i administratius establerts en aquestes bases seran objecte d'una avaluació tècnica per a la selecció dels que hagen de ser subvencionats en el marc de la convocatòria.
  
L'avaluació tècnica serà superada en el cas que el projecte tinga una puntuació mínima global de 50 punts, sobre un total de 100 punts que es distribuiran de la forma següent:
  
- 15 punts, com a màxim, per la capacitat de gestió i l'experiència de l'ONGD sol·licitant.
  
- 15 punts, com a màxim, per les característiques i el grau d'implicació del soci o la contrapart local.
  
- 70 punts, com a màxim, per la qualitat del projecte. A l'efecte, es tindrà en compte el grau d'adequació del projecte als criteris prioritaris, els factors condicionants en el desenvolupament, la població beneficiària, la viabilitat econòmica i financera i la sostenibilitat futura.
  
3. La comprovació de l'acompliment dels requisits establerts en les bases i l'avaluació dels projectes presentats es realitzarà per una comissió de selecció integrada pels dos vicepresidents o vicepresidentes de les Corts Valencianes.
  
4. Per a l'exercici de la funció, la comissió podrà sol·licitar l'assistència i l'assessorament dels serveis de la cambra i sol·licitar, així mateix, la contractació de l'assessorament tècnic extern que estime necessaris. En aquest últim cas, elevarà la corresponent proposta de contractació a l'òrgan rector de la cambra.
  
5. En els casos d'entitats que ja hagen rebut subvencions del programa de cooperació valencià i a l'efecte d'avaluar la capacitat gestora de l'entitat sol·licitant, la comissió de selecció podrà incloure entre els criteris de valoració la consideració d'un informe tècnic elaborat, si escau, per la Direcció General de Cooperació per al Desenvolupament i les Relacions Externes.
  
6. Per tal d'aconseguir una major redistribució de les ajudes entre les ONGD valencianes i una major concentració dels esforços de cadascuna en un nombre menor de projectes a gestionar, es limitarà a dos el nombre de projectes subvencionats per aquesta convocatòria i per a cada entitat sol·licitant.
  
7. La comissió de selecció formularà una proposta de resolució sobre la concessió de les ajudes sol·licitades en la corresponent convocatòria. Aquesta proposta serà elevada a la Mesa de les Corts Valencianes, oït el parer de la Comissió de Govern Interior.
  
Sisena. Termini i lloc de presentació de les sol·licituds i nombre màxim de projectes a presentar
  
1. El termini de presentació de sol·licituds serà de 30 dies naturals a comptar des de l'endemà de la publicació d'aquest acord en el Diari Oficial de la Generalitat Valenciana. En el cas que l'últim dia del termini fóra inhàbil, el termini s'entendrà prorrogat al primer dia hàbil següent, d'acord amb el que disposa l'article 48.3 de la Llei 30/1992, de règim jurídic de les administracions públiques i del procediment administratiu comú.
  
2. El lloc de presentació de les sol·licituds serà, preferentment, el Registre General de les Corts Valencianes, siti al carrer Llibertat, número 3, de la ciutat de València i, alternativament, qualsevol dels llocs que estableix l'article 38.4 de la Llei 30/1992, de règim jurídic de les administracions públiques i del procediment administratiu comú.
  
3. Qualsevol informació sobre la tramitació de la convocatòria podrà sol·licitar-se en els Serveis Jurídics o l'Àrea Econòmica de les Corts Valencianes, telefonant al número 761408772.
  
4. Cada entitat podrà presentar un màxim de tres projectes per a cada convocatòria. Aquesta limitació regirà tant per a projectes presentats per entitats de forma individual com en el cas d'agrupacions d'entitats.
  
Setena. Formulari de sol·licitud i documents que han d'acompanyar-lo
  
1. Per tenir accés a les ajudes objecte d'aquesta convocatòria caldrà omplir, en tots els extrems, el formulari d'identificació del projecte que figura com a annex II d'aquestes bases. Aquest formulari haurà de ser presentat en paper per duplicat i en disquet i s'haurà d'omplir completament.
  
2. A més, caldrà acompanyar la sol·licitud amb els documents que s'enumeren en l'annex III d'aquesta resolució. Es presentaran per duplicat en les condicions que s'expressen en aquest annex.
  
3. Quan la sol·licitud no reunesca els requisits indicats en l'article 70.1 de la Llei 30/1992, de 26 de novembre, de règim jurídic de les administracions públiques i del procediment administratiu comú o no s'acompanye la documentació que ?d'acord amb aquesta base i els annexos II i III d'aquesta resolució- resulta exigible, es requerirà a l'entitat sol·licitant ?d'acord amb el que estableix l'article 71.1 de l'esmentada llei- perquè en el termini de deu dies esmene el defecte o acompanye els documents preceptius, amb indicació que, si així no ho fa, es considerarà desistida la petició i s'impossibilitarà l'avaluació tècnica del projecte, prèvia resolució que haurà de ser dictada en els termes prevists en l'article 42 de la llei esmentada.
  
4. Així mateix, quan per qualsevol altre motiu s'haguera d'elevar a la Mesa de les Corts Valencianes proposta d'acord denegatori de la subvenció sol·licitada, se li concedirà a l'entitat sol·licitant un termini de deu dies perquè, a la vista de l'expedient i de la proposta d'acord formulada, puga presentar les al·legacions i aportar els documents que considere oportuns.
  
Vuitena. Percentatge de cofinançament, quantia de les subvencions i cost total dels projectes
  
1. La participació financera de les Corts Valencianes en els projectes serà, com a màxim, del 80% del cost total del projecte. No podrà sol·licitar-se, per tant, una quantitat que excedesca d'aquest percentatge.
  
2. Els projectes que hagen superat l'avaluació tècnica podran ser subvencionats pel 1000% de l'import sol·licitat, sense superar ?en cap cas- el límit indicat en l'apartat anterior. Es concediran les ajudes per ordre de puntuació de major a menor fins que s'esgoten els fons prevists en aquesta convocatòria.
  
3. Pel que fa a les entitats subvencionades, la concessió de les ajudes a cada una no podrà superar en conjunt el 20% del total dels fons prevists per a aquesta convocatòria. En el cas que, d'acord amb aquesta convocatòria d'ajudes, resulten subvencionats dos projectes d'una mateixa entitat o d'una mateixa agrupació d'entitats, i la quantia global de les subvencions concedides pogueren sobrepassar el límit susdit, es reduirà la quantia de la subvenció corresponent al projecte de menor cost total.
  
4. El percentatge de cofinançament d'un projecte quedarà fixat en el moment de l'aprovació de la quantia de la subvenció i respondrà a la relació entre aquesta i el cost total del projecte que apareix en el formulari d'identificació original, o si escau, reformulat. Si després de l'execució efectiva del projecte el cost total real resultara ser inferior al previst en un principi, la subvenció serà objecte de minoració, de manera que el percentatge de cofinançament de les Corts Valencianes es mantinga inalterat.
  
Novena. Subvenció de despeses indirectes
  
1. Es consideraran despeses indirectes, d'acord amb el que hi ha establert en l'article 6.2 h del Decret 201/97, tota despesa administrativa de la ONGD espanyola ?entesa com a tal la seu a la Comunitat Valenciana encarregada de la cogestió del projecte i la contrapart local d'aquesta?, derivada exclusivament i directa de la formulació, el seguiment i l'avaluació de cada un dels projectes. La subvenció d'aquests es regularà de la manera següent:
  
- El percentatge màxim de despeses indirectes es fixa en el 8%.
  
- Quant als interessos generats pels fons del projecte, en serà obligatòria la reinversió en despeses directes. Les despeses indirectes quedaran excloses d'imputació als interessos esmentats.
  
- No es consideraran despeses indirectes les següents:
  
- Funcionament: electricitat, aigua, comunicacions i d'altres subministraments de la mateixa índole.
  
- Manteniment de la seu i les instal·lacions de l'entitat i quotes satisfetes per pertinença a qualsevol agrupació d'ONGD.
  
- Combustible, assegurances i manteniment de vehicles.
  
- Lloguer de locals.
  
Deu. Resolució del procediment
  
1. La Comissió de Selecció, d'acord amb el que hi ha establert en l'article 12 del Decret 201/1997, del govern valencià, elevarà a la mesa de les Corts Valencianes la proposta de resolució de la convocatòria en un termini màxim de cinc mesos, comptadors a partir de la data d'acabament del termini de presentació de sol·licituds.
  
2. La Mesa de les Corts Valencianes, oït el parer de la Comissió de Govern Interior, resoldrà la concessió de cada una de les subvencions en el termini màxim d'un mes des de la proposta de la Comissió de Selecció.
  
3. La resolució de la sol·licitud, que posarà fi a la via administrativa, es notificarà als interessats, d'acord amb el que hi ha disposat en l'article 42 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
Contra aquesta resolució es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptador a partir de l'endemà de la notificació, d'acord amb el que hi ha previst en els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999, de 13 de gener, o bé recurs contenciós administratiu davant la Sala del Contenciós Administratiu del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, d'acord amb el que hi ha previst en els articles 10 i 46 de la Llei 29/1998, de 13 de juliol, reguladora de la jurisdicció contenciós administrativa, sense perjudici que s'utilitze qualsevol altra via que es considere oportuna.
  
4. La resolució per la qual es concedeixen o deneguen les subvencions, es publicarà en el BOCV i en el DOGV.
  
5. No obstant això, una vegada transcorregut el termini màxim per a resoldre sense que s'haja produït cap resolució expressa, els interessats podran considerar desestimades les seues sol·licituds per silenci administratiu, als efectes que corresponga.
  
Onze. Reformulació del projecte
  
1. Donat cas que la subvenció concedida siga inferior a la quantitat sol·licitada, l'entitat responsable del projecte haurà de presentar, durant el mes següent a la publicació de la resolució de la convocatòria, una reformulació pressupostària del projecte inicial que l'ajuste a la quantitat finalment subvencionada per les Corts Valencianes. La reformulació haurà de realitzar-se d'acord amb les instruccions que proporcione la cambra a l'efecte, i comportarà la presentació per part de l'entitat beneficiària d'un nou formulari d'identificació, en suport escrit, com també una memòria econòmica nova adaptada a les instruccions esmentades i en els termes descrits en l'annex III d'aquestes bases, dins de la carpeta C, punt 10.
  
2. La contribució financera externa, sota qualsevol de les formes previstes en l'article 7 del Decret 201/1997, d'1 de juliol, del govern valencià, es podrà ajustar proporcionalment a la reducció de la subvenció. En cap cas aquest ajustament podrà implicar un increment del percentatge de cofinançament de les Corts Valencianes respecte al que apareixia en el projecte inicial.
  
3. Donat cas que no es presente la reformulació pressupostària del projecte en el termini susdit, s'entendrà que l'entitat beneficiària renuncia a la subvenció concedida, sense perjudici de l'aplicació prèvia del que hi ha disposat en l'article 76 de la Llei 30/1992, de 26 de novembre, de règim jurídic de les administracions públiques i procediment administratiu comú.
  
Dotze. Inici de l'execució i lliurament anticipat de fons
  
1. Una vegada aprovada la subvenció, l'entitat beneficiària haurà de presentar davant l'Àrea Econòmica, en el termini de 10 dies a partir de la publicació de la resolució de concessió en el DOGV, la documentació següent:
  
a) La fitxa de manteniment de tercers, en la qual constarà el compte bancari en el qual haja de rebre la transferència. Per a cada projecte subvencionat s'obrirà un compte independent.
  
b) El certificat que acredite que es troba al corrent de les obligacions tributàries i amb la Seguretat Social, d'acord amb el que hi ha disposat en l'article 47.7 del text refós de la Llei d'hisenda pública de la Generalitat Valenciana, aprovat per Decret legislatiu de 26 de juny de 1991 i en l'article 1 de l'Ordre de 30 de maig de 1996, de la Conselleria d'Economia i Hisenda.
  
2. Una vegada rebuda la documentació a la qual es refereix l'apartat anterior, l'Àrea Econòmica tramitarà el lliurament del 100% de la subvenció concedida. Tot això de conformitat amb el que hi ha disposat en l'article 32.5 de la Llei 14/2003, de 29 de desembre, de pressupostos de la Generalitat Valenciana per a 2005, i l'article 25 del Decret 201/1997, del Govern Valencià.
  
3. Les Corts Valencianes es reserven la facultat de requerir en qualsevol moment una garantia real o personal a l'entitat beneficiària si circumstàncies objectives ho justifiquen.
  
4. En el mes següent a la data en què s'hagen lliurat els fons, l'entitat beneficiària haurà de comunicar a l'Àrea Econòmica la data d'inici de l'execució del projecte. Donat cas que aquesta notificació no s'efectue, es considerarà com a data d'inici la que resulte de l'aplicació del que hi ha disposat en l'article 22.2 del Decret 201/1997, del govern valencià.
  
Tretze. Informes semestrals i justificació anual
  
1. Les entitats hauran de presentar, per cada projecte subvencionat, un informe semestral sobre la marxa d'execució d'aquest, segons el model normalitzat disponible en l'Àrea Econòmica de les Corts Valencianes.
  
2. No es tindran en compte les sol·licituds de modificació del projecte subvencionat, o d'ampliacions de termini, que requeresquen l'autorització prèvia i expressa de la Mesa de les Corts Valencianes, que s'incloguen en els informes semestrals.
  
3. El termini per a la presentació de l'informe semestral serà de deu dies comptadors des de l'endemà al transcurs de cada semestre d'execució del projecte.
  
Catorze. Acabament del projecte, informe final i justificació de les despeses
  
1. Els projectes es consideraran acabats una vegada transcorregut el termini d'execució previst en el formulari d'identificació del projecte. El termini per a la presentació de l'informe final i la justificació de les despeses serà de tres mesos a partir de la data d'acabament del projecte i tota la documentació haurà de presentar-se davant l'Àrea Econòmica acompanyant l'original d'una còpia per a compulsar-la, o bé s'hi podrà adjuntar una còpia compulsada degudament per un notari o fedatari públic.
  
2. L'informe final haurà de complimentar-se en el model normalitzat disponible en l'Àrea Econòmica de les Corts Valencianes, i s'hi haurà d'analitzar i avaluar la realització del projecte en conjunt, i també reflectir les actuacions finançades amb càrrec a la subvenció de les Corts Valencianes i les que s'hagen finançat amb càrrec a d'altres subvencions o fons propis.
  
3. L'informe final haurà d'acompanyar-se dels documents següents:
  
a) Certificació original del secretari de l'entitat beneficiària amb el vistiplau del president que la subvenció, i, si escau, els interessos generats per aquesta, han estat invertits totalment en el projecte per al qual va ser concedida, i en la qual consten, a més a més, els objectius aconseguits.
  
b) Donat cas que les despeses inherents a l'execució del projecte s'hagen realitzat a l'exterior, informe del soci local sobre les repercussions del projecte, i també un certificat d'aquest que acredite l'import de les transferències rebudes imputables a la subvenció concedida per la Generalitat Valenciana.
  
c) Documents o certificacions bancàries acreditatius dels aspectes següents: ingrés de la subvenció en el compte corrent obert a l'efecte, transferències bancàries realitzades amb càrrec a aquest i, si escau, tipus de canvi de les transferències bancàries realitzades.
  
d) Relació numerada dels documents justificatius de la despesa realitzada amb càrrec a la subvenció concedida, segons el model normalitzat disponible en l'Àrea Econòmica. Aquesta relació numerada haurà d'agrupar-se segons les partides detallades en el formulari d'identificació del projecte o, si escau, en la reformulació econòmica presentada o en la modificació pressupostària autoritzada del projecte.
  
e) Documents justificatius de les despeses realitzades amb càrrec a la subvenció concedida, ordenats sobre la base de la relació numerada a la qual es refereix la lletra anterior.
  
Quinze. Justificació de les despeses i auditoria
  
1. Els documents justificatius de la despesa han de ser autèntics, a l'efecte, haurà de presentar-se el document original acompanyat d'una còpia per a compulsar-la, o còpia degudament compulsada per un notari o fedatari públic.
  
2. Les factures presentades hauran de complir els requisits exigits per la legislació del país en el qual s'hagen adquirit els béns o prestat els serveis, per a o pel beneficiari de la subvenció i, en tot cas, inclouran:
  
a) Nom, cognom, denominació social, domicili i número d'identificació fiscal, si escau, de l'expedidor i del destinatari.
  
b) Descripció de l'operació i contraprestació total.
  
c) Lloc i data d'emissió.
  
d) Certificació que s'ha efectuat l'abonament de l'import per l'entitat beneficiària.
  
e) Diligència de l'entitat beneficiària en la qual es faça constar el número d'expedient i l'afectació, total o parcial, al projecte subvencionat. Donat cas que el document justificatiu de la despesa s'impute a més d'un cofinançador s'expressarà, a més a més, el percentatge de finançament que s'impute a la subvenció de les Corts Valencianes.
  
3. La data de les factures i les justificacions de les despeses amb càrrec a la subvenció de les Corts Valencianes haurà d'estar compresa dins del termini d'execució real del projecte. Sols s'acceptaran factures anteriors o posteriors, en no més de sis mesos, per a les despeses indirectes de formulació i avaluació.
  
4. Donat cas que la contrapart local no puga desprendre's d'algun document justificatiu de la despesa, s'haurà de presentar un informe que motive aquesta impossibilitat. En aquest cas, caldrà aportar una còpia del document acarada per un notari o per un funcionari de l'ambaixada o consolat espanyol, qui donarà expressament fe que a l'original del document s'ha fet constar de manera fefaent que aquesta despesa ha estat subvencionada per la Generalitat Valenciana, totalment o parcial, en la quantia que s'especifique.
  
5. Si la justificació de la despesa no assoleix la totalitat de la quantia subvencionada, o si es donara la circumstància descrita en la base 8.4 d'aquest annex, la Mesa de les Corts Valencianes iniciarà el procediment corresponent de minoració de la subvenció concedida.
  
Setze. Control financer
  
1. Els originals de tots els documents justificatius de la despesa imputables al projecte quedaran dipositats a la seu de la Comunitat Valenciana de l'entitat beneficiària, si més no, durant un període de cinc anys des de la presentació de l'informe final.
  
2. L'entitat beneficiària es compromet a permetre el control financer que correspon a l'Àrea Econòmica i a la Mesa de les Corts Valencianes, i facilitarà, a l'efecte, tota la informació que se li demane.
  
Disset. Modificació del projecte i ampliacions de termini
  
1. Quan, durant l'execució del projecte, s'hi esdevinguen circumstàncies que n'alteren o dificulten greument el desenvolupament, l'entitat beneficiària estarà obligada a sol·licitar, de forma motivada i amb caràcter immediat a l'aparició de les circumstàncies que la justifiquen, autorització de modificació substancial del projecte a la Mesa de les Corts Valencianes.
  
S'entén per modificació substancial aquella que afecte objectius, resultats, població beneficiària, ubicació territorial, soci local o variació de les partides pressupostàries en més o menys del 10% del pressupost inicialment aprovat o reformulat. La resta de modificacions de projecte es consideraran modificacions no substancials i hauran de ser comunicades per escrit a la Mesa de les Corts Valencianes de forma immediata a l'aparició de les circumstàncies que les motiven.
  
2. Qualsevol modificació del projecte comportarà la presentació, adaptats a les noves circumstàncies, d'un formulari d'identificació nou, en suport escrit, com també una memòria econòmica nova en els termes descrits en l'annex III d'aquestes bases.
  
3. El termini d'execució del projecte i els terminis de presentació de la justificació de despeses d'una anualitat i de la tramesa de l'informe final sols podran ser ampliats si ho autoritza la Mesa de les Corts Valencianes, amb la sol·licitud prèvia de l'entitat beneficiària, d'acord amb el que hi ha disposat en l'article 49 de la Llei 30/1992, de 26 de novembre, de Règim jurídic de les administracions públiques i del procediment administratiu comú.
  
4. L'entitat beneficiària haurà de presentar la sol·licitud d'ampliació, degudament motivada, amb antelació a la data de venciment del termini, d'acord amb el que hi ha disposat en l'article 49.3 de la llei esmentada en el paràgraf anterior. Aquesta antelació serà, en el cas del termini d'execució, d'un mes previ a l'arribada de la data de final de l'execució. En el cas d'informe final s'aplicarà el mateix criteri.
  
5. Si 10 dies abans de la data prevista inicialment com la de final de l'execució o de la data límit per a justificar o presentar l'informe final, les Corts Valencianes no hagueren denegat expressament la sol·licitud d'ampliació, aquesta es considerarà autoritzada per silenci positiu, sense perjudici de l'obligació de resoldre prevista en l'article 42 de l'esmentada Llei 30/1992.
  
Divuit. Revocació i reintegrament de les subvencions
  
1. Si hi haguera motius fundats per a considerar que el projecte de cooperació està sent executat incorrectament, la Mesa de les Corts Valencianes, d'acord amb el que hi ha disposat en l'article 26 del Decret 201/1997, del Govern Valencià, podrà:
  
a) Suspendre provisionalment el desenvolupament de l'acció fins que se supervise l'execució del projecte, llevat que l'entitat garantesca la devolució dels fons rebuts.
  
b) Revocar, una vegada acreditada l'execució incorrecta del projecte i amb audiència prèvia de l'entitat interessada, l'acord de concessió.
  
2. D'acord amb el que hi ha establert en l'article 27 de l'esmentat Decret 201/1997, l'entitat beneficiària de la subvenció haurà de reintegrar la quantitat rebuda i abonar l'interès de demora des del moment del pagament de la subvenció en els supòsits prevists en l'article 47.9 del Decret legislatiu de 26 de juny de 1991, del govern valencià, pel qual es va aprovar el text refós de la Llei d'hisenda pública de la Generalitat Valenciana, i en l'article 15 de l'esmentat Decret 201/1997.
  
Dinou. Difusió de l'origen de les subvencions
  
Les entitats que reben aquestes ajudes hauran de donar difusió a l'origen de la subvenció i incorporar de forma visible l'emblema de les Corts Valencianes en tot material escrit de difusió o de publicitat que tinga qualsevol relació amb el projecte subvencionat. Quan les entitats beneficiàries de la subvenció exhibesquen el logotip propi, l'emblema de les Corts Valencianes haurà de figurar amb les mateixes dimensions i en iguals condicions de visibilitat.
  
Vint. Col·laboració i coordinació institucional
  
1. L'aprovació de la convocatòria anual d'ajudes i la resolució que posteriorment n'acorde la concessió es comunicaran a la conselleria de la Generalitat Valenciana que siga competent en aquesta matèria, per tal que les actuacions que realitzen les Corts Valencianes s'integren degudament en el marc de la política de cooperació internacional al desenvolupament que planifique i realitze la Generalitat Valenciana.
  
2. Les Corts Valencianes instaran l'articulació de mecanismes de col·laboració institucional per a l'òptima realització de les accions que promoga la cambra en aquesta matèria, amb caràcter ordinari mitjançant convocatòria anual o per raons humanitàries davant situacions d'emergència.
  
ANEXO III
  
DOCUMENTACIÓN QUE DEBE ACOMPAÑAR AL FORMULARIO DE IDENTIFICACIÓN DEL PROYECTO
  
Notas:
  
La documentación deberá presentarse en tres carpetas, correspondientes a cada uno de los apartados A, B y C. En cada carpeta constará su denominación (por ejemplo Carpeta A: Certificados).
  
Las carpetas contendrán los documentos ordenados de acuerdo con el número que se les atribuye en este listado, debiendo presentarse debidamente separados los subapartados de que consta cada carpeta.
  
La carpeta C se presentará por duplicado.
  
Si una entidad presenta varios proyectos a cualquiera de las convocatorias podrá presentar un único ejemplar de las carpetas A y B, haciendo constar la referencia del proyecto en el que se encuentran las ya presentadas. El certificado número 2 hará mención expresa de todos los proyectos presentados.
  
Se exime de la presentación del documento 4 a las entidades que con anterioridad hayan recibido subvenciones de las Cortes Valencianas o con cargo al Programa de Cooperación de la Generalitat Valenciana en convocatorias de desarrollo anteriores.
  
CARPETA A: CERTIFICADOS
  
1. Agencia Española de Cooperación Internacional. Documento de presentación obligatoria para ONGDŽs.
  
a) Certificado acreditativo de la inscripción en el Registro de Organizaciones No Gubernamentales, adscrito a la Agencia Española de Cooperación Internacional, en el que conste la sede de que disponga la ONGD en la Comunidad Valenciana.
  
b) En el caso de entidades que ya fueron subvencionadas en la convocatoria anterior y cuyas condiciones de inscripción no hayan variado, aportarán el certificado al que se refiere la base tercera, punto 2.
  
c) En caso de haber alguna variación, deberán aportar el certificado correspondiente.
  
2. Certificado del secretario, con el visto bueno del presidente:
  
2.1. Relativo a la entidad y en los que no es necesaria la referencia expresa a los proyectos a que se refieren:
  
a) Aprobación de la gestión del año anterior por el patronato o asamblea general.
  
b) Declaración de que las condiciones de inscripción de la entidad en el Registro de la Agencia Española de Cooperación Internacional no han variado desde que se realizo la misma. En caso contrario, deberán aportar de nuevo el certificado correspondiente.
  
c) Declaración de poseer una sede abierta a nombre de la entidad en la Comunidad Valenciana.
  
d) Acuerdo por el que, en el caso de agrupación de varias entidades para presentar el proyecto, se designa a la que actuará como representante del grupo ante la administración
  
e) Certificado en el que consten el número de socios, tanto en la Comunidad Valenciana como en España.
  
f) Declaración por la que se afirme que la entidad no ha sido objeto de un procedimiento de reintegro de subvenciones públicas, por causas a ella imputables.
  
2.2. Relativo a los proyectos, en los que deberá hacerse constar el título de todos los proyectos presentados:
  
a) Acuerdo de solicitar la subvención.
  
b) Compromiso de aportar, mediante la cofinanciación prevista en el artículo 7 del Decreto 201/1997, de 1 de julio, del gobierno valenciano (DOGV número 3.036), la diferencia entre el coste total del proyecto y la subvención de las Cortes Valencianas.
  
c) Compromiso de comunicar al Área Económica toda financiación que reciba el proyecto, procedente de cualquier ente público o privado, especificando la cuantía exacta de la aportación
  
d) Compromiso de que la entidad no llevará a cabo, en el ámbito de ejecución del proyecto presentado, ninguna acción que pudiera resultar contradictoria con la política exterior de España e igualmente el compromiso de que la ONGD no realizará ninguna acción que pueda resultar contradictoria con los objetivos de la Generalitat Valenciana.
  
e) Compromiso de dar difusión del origen de la subvención y de incorporar, en todo caso y de forma visible, el logotipo de las Cortes Valencianas.
  
f) Compromiso de la entidad en lo relativo a permitir el control financiero de los proyectos que resulten subvencionados.
  
CARPETA B: DESCRIPCIÓN DE LA ENTIDAD SOLICITANTE
  
3. Tarjeta de identificación fiscal de la entidad solicitante (fotocopia compulsada por la Administración).
  
4. Diario oficial o cualquier otro documento oficial, ajeno a la entidad, que acredite la experiencia de la entidad solicitante en la ejecución de seis proyectos de cooperación en países en vías de desarrollo (fotocopias compulsadas por la administración).
  
5. Memoria de actividades de la entidad solicitante. En la memoria constarán:
  
a) Actividades realizadas durante el último año natural anterior a la convocatoria.
  
b) Estado contable e ingresos del ejercicio correspondiente a las últimas cuentas aprobadas, que incluirá un balance de operaciones y fuentes de financiación.
  
c) Nombre de los directivos y miembros del patronato u órgano colegiado equivalente. Fecha de su nombramiento y sistema de elección de los mismos.
  
6. Memoria de actividades conjuntas anteriores de las entidades solicitantes, en el caso de presentación del proyecto por una agrupación.
  
7. Organigrama de la entidad solicitante en la Comunidad Valenciana y nombre, dedicación y titulación del personal responsable de la gestión administrativa y económica del proyecto (formulación, seguimiento y control). Designación de la persona que actuará de contacto ante las Cortes Valencianas para estos temas.
  
CARPETA C: DESCRIPCIÓN DEL PROYECTO
  
8. Descripción del proyecto.
  
9. Matriz de planificación.
  
10. Memoria económica del proyecto, conforme a lo establecido en los artículos 6, 7 y 8, del Decreto 201/1997, de 1 de julio, del gobierno valenciano (DOGV número 3.036). Dicha memoria deberá adaptarse a los conceptos de gastos contenidos en el formulario de identificación del proyecto y descritos en el Manual de instrucciones de justificación de subvenciones de la Agencia Española de Cooperación Internacional, sobre justificación y control del gasto.
  
a) Presupuesto detallado al máximo en euros (con arreglo a las partidas del formulario de solicitud e incluyendo costes unitarios, nº de unidades y distribuidos en conceptos y subconceptos de gasto).
  
b) Costes en moneda local y en moneda intermedia.
  
c) La memoria comprenderá un plan de financiación (incluyendo los financiadores y las actividades financiadas por cada uno de ellos).
  
11. Relación del personal laboral y voluntario de la entidad solicitante que participará en la ejecución del proyecto y datos identificativos de dicho personal: nombre, DNI (o equivalente del país en vías de desarrollo) y puesto o función en la organización. Idéntica relación respecto del personal de la contraparte local.
  
12. Descripción de la contraparte local: naturaleza jurídica, fines de la entidad, localización y ámbito geográfico de actuación, medios materiales, experiencia y actividades previas, vínculos con la entidad solicitante, implicación en el proyecto, relación con los beneficiarios de la acción. Aportación de estatutos de la contraparte.
  
13. Facturas proforma en que se basen los costes descritos en la memoria. Cada una de las facturas aparecerá, asimismo, subnumerada, de acuerdo con una relación de las mismas que las acompañará. En caso de imposibilidad de presentación de facturas pro forma, informe justificativo de dicha imposibilidad.
  
14. Informe y documentación justificativa de la cuantía de los gastos indirectos que se imputan al proyecto.
  
15. Documentación acreditativa del valor de las contribuciones en especie del socio local.
  
a) Certificado del registro o autoridad competente que certifique el valor real de las especies.
  
b) Si se trata de mano de obra, deben aportar los salarios medios de la clasificación laboral de que se trate.
  
16. Documentación acreditativa de la titularidad y régimen de propiedad de los inmuebles vinculados al proyecto. (Sólo si los hubiere)
  
a) Certificado del registro o autoridad competente en la que conste el valor del inmueble o solar edificable aportado.
  
b) Certificado del registro o autoridad competente que acredite la propiedad.
  
c) Compromiso por parte de la entidad de la cesión de los inmuebles vinculados al proyecto, bien a los beneficiarios, bien a la contraparte local (según proceda).